**Oliver Tuomas Suni** (s. 13. helmikuuta 2002 Kempele) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä. Suni laukoo oikealta.

Ura
---

### Seuraura

Suni on Oulun Kärppien kasvatti. Hän voitti kaudella 2016–2017 koko C-nuorten SM-sarjan pudotuspelien syöttöpörssin seitsemällä syöttöpisteellään. Suni voitti kauden päätteeksi C-nuorten SM-hopeaa. Kauden 2017–2018 hän pelasi suurimmaksi osaksi Kärppien B-nuorissa. Suni jakoi tehoilla 19+27=46 koko B-nuorten SM-sarjan pistepörssin seitsemännen sijan Ilveksen Eppu Varjamon kanssa. Hän voitti kauden päätteeksi B-nuorten SM-pronssia. Suni pelasi osan kaudestaan myös Kärppien C-nuorissa, jossa hän voitti SM-hopeaa. Kaudella 2018–2019 Suni toimi seuran B-nuorten varakapteenina. Hän voitti tehoilla 4+8=12 koko B-nuorten SM-sarjan pudotuspelien syöttöpörssin ja Suni jakoi pistepörssin voiton joukkuetoverinsa Petteri Puhakan kanssa.

OHL-joukkue Oshawa Generals varasi Sunin 44. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Suni teki siellä 43 runkosarjaottelussa tehot 12+20=32. Hänet valittiin kauden päätteeksi OHL:n tulokkaiden toiseen tähdistökentälliseen. Marraskuussa 2020 Generals lainasi Sunin toistaiseksi voimassa olevalla sopimuksella Rauman Lukon U20-junioreihin, kunnes OHL:n harjoitusleirit alkavat, mutta koko liigan kausi kuitenkin peruuntui Ontarion provinssin koronavirusrajoitusten vuoksi. Hän sai tililleen kaksi SM-liigaottelua, mutta Suni jäi niissä molemmissa kuitenkin ilman peliaikaa. Hän sai tililleen ensimmäinen liigaottelunsa 30. joulukuuta 2020 Hämeenlinnan Pallokerhoa vastaan. Sunille avautui paikka Lukon kokoonpanosta, kun Aleksi Saarela joutui sivuun. Hänet merkittiin joukkueen nelosketjun vasempaan laitaan Miro Markkulan ja Niklas Ylitalon viereen. Koko ketju jäi lopulta kuitenkin ilman peliaikaa. Suni pelasi Lukon U20-joukkueessa 13 ottelua tehden 14 tehopistettä, mutta hänen kautensa päättyi kuitenkin loukkaantumisen vuoksi jo runkosarjaan. Suni voitti kauden päätteeksi U20 SM-sarjan mestaruuden. Toukokuussa 2021 hän teki Lukon kanssa kaksivuotisen jatkosopimuksen.

Kaudella 2021–2022 Suni sai ensimmäiset jääaikansa miesten pääsarjatasolla Mestarien liigan avauskierroksella 26. elokuuta 2021 sveitsiläistä Lausanne HC:tä vastaan. Suni merkittiin Lukon nelosketjun vasempaan laitaan Sami Päivärinnan ja Niklas Ylitalon viereen. Hän sai ottelussa jääaikaa 8.37 minuuttia. SM-liigassa Suni sai ensimmäiset peliaikansa kauden toisessa ja uransa neljännessä ottelussaan 18. syyskuuta 2021 vieraissa Turun Palloseuraa vastaan. Hänet merkittiin Lukon nelosketjun oikeaan laitaan Harri Kainulaisen ja Niklas Ylitalon viereen. Suni sai ottelussa jääaikaa 8.09 minuuttia. Liiguransa avausmaalin hän teki kuudennessa ottelussaan 24. syyskuuta 2021 Tapparaa vastaan. Timo Tahkoniemi valitsi Sunin ottelun Alumnien tähtien kolmostähdeksi. Kaikkiaan hän pelasi tulokaskautensa aikana 43 runkosarjaottelua tehopistein 5+5=10 ja seitsemän playoff-ottelua ilman tehopisteitä. CHL:ssö Suni pelasi kuusi ottelua ilman tehopisteitä. Hän vahvisti loppukaudella myös Lukon U20-joukkuessa, jossa Suni voitti Suomenmestaruuden.

Suni pelasi alkukaudella 2022–2023 seitsemän SM-liigaottelua, kunnes syyskuun 2022 lopulla hän joutui lähes kolmeksi kuukaudeksi sivuun keuhkosairauden vuoksi. Kuntouduttuaan joulukuun lopulla Lukko lainasi Sunin kahden ottelun ajaksi Mestis-joukkue TUTO Hockeyn vahvuuteen. Hän pelasi kaudella SM-liigassa kauden aikana kaikkiaan 14 runkosarjaottelua tehden kaksi syöttöpistettä ja yhden playoff-ottelun ilman tehopisteitä. Suni palasi kevätkaudella TUTOon, jossa hän pelasi kaikkiaan kolme runkosarja- ja kaksi playoff-ottelua. Hän pelasi kauden aikana myös kahdeksan ottelua Lukon U20-joukkueessa. Huhtikuussa 2023 Suni teki Lukon kanssa 2+1-vuotisen jatkosopimuksen.

### Maajoukkueura

Suni pelasi alle 18-vuotiaiden Hlinka Gretzky Cupissa vuonna 2019. Hän pelasi myös World U-17 Hockey Challengessa vuonna 2018, jolloin Suni voitti hopeaa. Yhteensä hän on pelannut yhdeksän nuorten ja 35 poikien maaottelua. Ensimmäisessä maaottelussaan, alle 16-vuotiaiden maajoukkueessa 20. lokakuuta 2017 Vierumäellä Saksaa vastaan Suni onnistui tekemään heti peräti neljä maalia, kun Suomi voitti ottelun lukemin 8–7.

Suni valittiin Pohjola-leirin tähdistökentälliseen vuonna 2017.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Oshawa Generals | OHL | 43 | 12 | 20 | 32 | 6 | – | – | – | – | – |
| 2020–2021 | Lukko | U20-SM | 13 | 9 | 5 | 14 | 2 | – | – | – | – | – |
|  | Lukko | SM-liiga | 2 | 0 | 0 | 0 | 0 | – | – | – | – | – |
| 2021–2022 | Lukko | U20-SM | 5 | 3 | 1 | 4 | 0 | 4 | 0 | 1 | 1 | 0 |
|  | Lukko | SM-liiga | 43 | 5 | 5 | 10 | 0 | 7 | 0 | 0 | 0 | 12 |
| 2022–2023 | Lukko | U20-SM | 8 | 3 | 5 | 8 | 2 | – | – | – | – | – |
|  | Lukko | SM-liiga | 14 | 0 | 2 | 2 | 2 | 1 | 0 | 0 | 0 | 0 |
|  | TUTO Hockey | Mestis | 3 | 3 | 0 | 3 | 0 | 2 | 1 | 2 | 3 | 0 |
| 3 kautta | yhteensä | SM-liiga | 59 | 5 | 7 | 12 | 2 | 8 | 0 | 0 | 0 | 12 |
| 1 kausi | yhteensä | Mestis | 3 | 3 | 0 | 3 | 0 | 2 | 1 | 2 | 3 | 0 |

Lähteet
-------

* Oliver Suni The Internet Hockey Databasessa (englanniksi)
* Oliver Suni Eurohockey-sivustolla (englanniksi)
* Oliver Suni *Elite Prospects*. Everysport Media Group AB.  (englanniksi)

### Viitteet

1. ↑  Kastellin lukioon valitut uudet opiskelijat (pdf) *ouka.fi*. Oulun kaupunki. Viitattu 31.12.2020.
2. ↑  Oliver Suni The Internet Hockey Databasessa (englanniksi)
3. 1 2 3 4 5 6 7  Oliver Suni *Elite Prospects*. Everysport Media Group AB.  (englanniksi)
4. ↑  Elite Prospects - U16 SM-sarja Stats 2016-2017 *eliteprospects.com*. Everysport Media Group AB. Viitattu 31.12.2020. (englanniksi)
5. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 31.12.2020. (englanniksi)
6. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 31.12.2020. (englanniksi)
7. ↑  Oliver Suni Commits to Generals *oshawagenerals.com*.  29.7.2019. Oshawa, ON:  Oshawa Generals. Viitattu 31.12.2020. (englanniksi)
8. ↑  Onnela, Janne: Myös Oliver Suni suuntaa Kär­pis­tä ensi kau­dek­si Kanadan ju­nio­ri­sar­jaan - "Hän haluaa var­mas­ti tehdä hyvän vai­ku­tuk­sen ennen ensi kesän NHL:n va­raus­ti­lai­suut­ta" *kaleva.fi*.  29.7.2019. Kaleva365 Oy. Viitattu 31.12.2020.
9. ↑  Oliver Suni vahvistamaan lainasopimuksella Lukon U20-joukkuetta *raumanlukko.fi*.  8.11.2020. Rauman Lukko Oy. Viitattu 31.12.2020.
10. ↑  Yli-Mäenpää, Joni: Lukko siipirikkoisena: Aleksi Saarela liittyi loukkaantuneiden listalle, 18-vuotias Oliver Suni debytoi *Jatkoaika.com*.  30.12.2020. Jatkoaika r.y. Viitattu 31.12.2020.
11. ↑  Lukko - HPK, 30.12.2020 *liiga.fi*.  30.12.2020. Jääkiekon SM-liiga Oy. Viitattu 31.12.2020.
12. ↑  Lukko - HPK, 30.12.2020 *liiga.fi*.  30.12.2020. Jääkiekon SM-liiga Oy. Viitattu 31.12.2020.
13. ↑  Hyökkääjä Oliver Suni jatkaa Lukossa – "Kokemuksena viime kausi oli tosi hyvä" *raumanlukko.fi*.  27.5.2021. Rauman Lukko Oy. Viitattu 2.7.2021.
14. ↑  Matches *championshockeyleague.com*.  26.8.2021. Champions Hockey League (CHL) AG. Viitattu 27.8.2021. (englanniksi)
15. ↑  Matches *championshockeyleague.com*.  26.8.2021. Champions Hockey League (CHL) AG. Viitattu 27.8.2021. (englanniksi)
16. ↑  TPS - Lukko, 18.9.2021 *liiga.fi*.  18.9.2021. Jääkiekon SM-liiga Oy. Viitattu 19.9.2021.
17. ↑  TPS - Lukko, 18.9.2021 *liiga.fi*.  18.9.2021. Jääkiekon SM-liiga Oy. Viitattu 19.9.2021.
18. ↑  Lukko - Tappara, 24.9.2021 *liiga.fi*.  24.9.2021. Jääkiekon SM-liiga Oy. Viitattu 24.9.2021.
19. ↑  Viime kaudella läpimurto Lukossa, tänä syksynä täysin kadoksissa – Oliver Suni kertoo pitkän poissaolonsa taustat *ls24.fi*.  8.1.2023. Marva Media Oy. Viitattu 6.6.2023.
20. ↑  Oliver Suni kahden ottelun lainalle TUTO-paitaan *tutohockey.fi*.  28.12.2022. TUTO Hockey Oy. Viitattu 6.6.2023.
21. ↑  Daniel Lebedeff lehväspaitaan kahden vuoden sopimuksella – Ylitalo, Suni ja Korkka jatkavat sinikeltaisissa! *raumanlukko.fi*.  21.4.2023. Rauman Lukko Oy. Viitattu 6.6.2023.
22. ↑  Mennander, Pasi: Oliver Suni, miltä tuntui tehdä neljä maalia ensimmäisessä maaottelussa? *leijonat.fi*.  23.10.2017. Suomen Jääkiekkoliitto – Finlands Ishockeyförbund ry. Viitattu 31.12.2020.

Lukko – SM-liiga
9 Stenqvist |
11 Reunanen |
16 Ylitalo |
17 Pa. Westerholm |
20 Nyman |
24 Krannila |
27 Po. Westerholm |
29 Suni |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila |
64 Kainulainen |
71 Ervasti |
72 Piipponen |
92 Repo |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen